รัฐบาลไทย-ข่าวทำเนียบรัฐบาล-​โฆษกรัฐบาลย้ำ รัฐบาลแก้ปัญหายาเสพติดจริงจังตามนโยบายนายกฯ ทุกภาคส่วนทำงานเชิงรุก ควบคู่บำบัดรักษาผู้เสพ ให้โอกาสกลับตัวเป็นคนดีของสังคม ร่วมกันขับเคลื่อนประเทศให้มั่นคง
วันพุธที่ 15 กุมภาพันธ์ 2566
15/02/2566
​โฆษกรัฐบาลย้ํา รัฐบาลแก้ปัญหายาเสพติดจริงจังตามนโยบายนายกฯ ทุกภาคส่วนทํางานเชิงรุก ควบคู่บําบัดรักษาผู้เสพ ให้โอกาสกลับตัวเป็นคนดีของสังคม ร่วมกันขับเคลื่อนประเทศให้มั่นคง
​โฆษกรัฐบาลย้ํา รัฐบาลแก้ปัญหายาเสพติดจริงจังตามนโยบายนายกฯ ทุกภาคส่วนทํางานเชิงรุก ควบคู่บําบัดรักษาผู้เสพ ให้โอกาสกลับตัวเป็นคนดีของสังคม ร่วมกันขับเคลื่อนประเทศให้มั่นคง ปลอดภัยจากยาเสพติดอย่างยั่งยืน
วันที่ 15 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงการปฏิบัติการป้องกันปราบปรามและแก้ไขปัญหายาเสพติดอย่างจริงจัง ตามนโยบายรัฐบาลและพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ล่าสุดกับการดําเนินการระยะเร่งด่วน (1 พ.ย. 65-31 ม.ค. 66) กระทรวงยุติธรรม โดยสํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) ได้บูรณาการหน่วยงานต่าง ๆ ดําเนินการปราบปรามผู้ค้ายาเสพติดในพื้นที่ โดยผลการปฏิบัติเรื่องร้องเรียนยาเสพติดและผลการจับกุมเจ้าหน้าที่รัฐในคดีความผิดเกี่ยวกับยาเสพติด ระหว่างเดือนตุลาคม-ธันวาคม 2565 มีดังนี้ (1) ผลการดําเนินงานเรื่องร้องเรียนยาเสพติด ระหว่างวันที่ 1 ตุลาคม-31 ธันวาคม 2565 โดยร้องเรียนผ่านศูนย์รับเรื่องร้องเรียนยาเสพติด 1386 สํานักงาน ป.ป.ส. จํานวน 4,787 เรื่อง และร้องเรียนผ่านสํานักงานปลัดสํานักนายกรัฐมนตรี 1111 จํานวน 7 เรื่อง รวมเรื่องร้องเรียน จํานวน 4,794 เรื่อง (บุคคล 4,470 คน และพื้นที่ 324 เรื่อง) ดําเนินการแล้ว จํานวน 2,142 เรื่อง (บุคคล 2,023 คน และพื้นที่ 119 เรื่อง) คิดเป็นร้อยละ 44.68 และ (2) ผลการดําเนินงานจับกุมผู้ต้องหาที่เป็นเจ้าหน้าที่รัฐในคดีความผิดเกี่ยวกับยาเสพติด ระหว่างวันที่ 1 ตุลาคม-31 ธันวาคม 2565 สามารถดําเนินการจับกุมผู้ต้องหาที่เป็นเจ้าหน้าที่รัฐในคดีความผิดเกี่ยวกับยาเสพติดรวม จํานวน 7 ราย จําแนกประเภทเป็น เจ้าหน้าที่ตํารวจ 3 ราย เจ้าหน้าที่รัฐวิสาหกิจ 1 ราย เจ้าหน้าที่สมาชิกสภาองค์กรส่วนท้องถิ่น 1 ราย ลูกจ้างปกครองส่วนท้องถิ่น 2 ราย และจําแนกตามข้อหาคือสมคบกันกระทําความผิดร้ายแรงเกี่ยวกับยาเสพติด 2 ราย และครอบครองเพื่อการค้า 4 ราย และเสพ 1 ราย โดยสามารถยึดทรัพย์รวมมูลค่าประมาณ 4,402,905 บาท
นายอนุชากล่าวย้ําว่า รัฐบาลได้มีมาตรการด้านการป้องกันและปราบปรามการกระทําความผิดเกี่ยวกับยาเสพติด ประกอบด้วย
1) การควบคุมสารเคมีที่นําไปใช้ผลิตยาเสพติด เช่น ระงับการส่งออกและชะลอการนําเข้าวัตถุอันตรายบางรายการชั่วคราว ได้แก่ (1) ระงับการอนุญาตให้ส่งออกและชะลอการอนุญาตให้นําเข้าสารโซเดียมไซยาไนด์และสารเบนซิลไซยาไนด์ไว้จนกว่าจะได้ปรับปรุงวิธีพิจารณาอนุญาตการนําเข้าและการส่งออก และจัดทําหลักเกณฑ์การควบคุมแล้วเสร็จ ทั้งนี้ การอนุญาตให้นําเข้าและส่งออกสารเคมีทั้ง 2 ชนิด จะอนุญาตตามปริมาณการใช้จริงเป็นราย ๆ ไปเท่านั้น และ (2) การขออนุญาตส่งออกและขออนุญาตนําเข้าสารโซเดียมไซยาไนด์และสารเบนซิลไซยาไนด์ และสารเบนซิลคลอไรด์จะดําเนินการกําหนดหลักเกณฑ์ให้ผู้นําเข้า ผู้ส่งออก และผู้ซื้อ ต้องยืนยันตนโดยการลงทะเบียนเพื่อควบคุมปริมาณและการติดตามการใช้สารเคมีทั้ง 3 ชนิด รวมทั้งยึดและอายัดวัตถุอันตรายที่ใช้ในกระบวนการผลิตยาเสพติด โดยอายัดสารโซเดียมไซยาไนด์ 220 ตัน
2) การทําลายเครือข่ายนักค้ายาเสพติดและยึดอายัดทรัพย์สิน โดยดําเนินการสืบสวน ขยายผล เพื่อทําลายเครือข่ายการค้ายาเสพติด ซึ่งในห้วงเดือนตุลาคม-ธันวาคม 2565 มีการกําหนดเครือข่ายเป้าหมายในการดําเนินการ 242 เครือข่าย และได้จัดทํารายงานข่าวสารยาเสพติดของเครือข่าย 739 ฉบับ รวมทั้งจัดทํารายงานเป้าหมายบุคคลในเครือข่าย 1,098 คน รวมถึงกําหนดเป้าหมายยึด อายัดทรัพย์สินคดียาเสพติด ใบปีงบประมาณ พ.ศ. 2566 มูลค่า 100,000 ล้านบาท ผลการดําเนินงานยึด อายัดทรัพย์สิน รวมมูลค่าทั้งสิ้น 11,280 ล้านบาท (ระหว่างวันที่ 1 ตุลาคม-31 ธันวาคม 2565)
3) การติดตามจับกุมผู้มีหมายจับคดียาเสพติด โดยสํานักงาน ป.ป.ส. กําหนดเป้าหมาย 8,402 หมายจับ สามารถดําเนินการเร่งรัดติดตามจับกุมผู้มีหมายจับคดียาเสพติดได้ 88 หมายจับ (ระหว่างวันที่ 1 ตุลาคม-15 ธันวาคม 2565) ขณะที่กระทรวงกลาโหม ได้เพิ่มความเข้มข้นในการเฝ้าระวังการลักลอบนําเข้าและส่งออกยาเสพติดตามบริเวณแนวชายแดน ดังนี้ (1) สกัดกั้นยาเสพติด ระหว่างวันที่ 1 ตุลาคม-26 ธันวาคม 2565 สามารถจับกุมและสกัดกั้นยาเสพติด ได้แก่ ยาบ้า จํานวน 12.29 ล้านเม็ด เฮโรอีน จํานวน 11 กิโลกรัม ยาไอซ์ จํานวน 586,956.75 กรัม และ ยาอี จํานวน 15,000 เม็ด (2) ปราบปรามยาเสพติด โดยมีมาตรการหลัก ได้แก่ การปฏิบัติการข่าวเชิงลึกด้วยการจัดตั้งตัวแทนในพื้นที่พิเศษพื้นที่ชายแดน การรวบรวมข่าวสาร ติดตาม ตรวจสอบความเคลื่อนไหวของกลุ่ม/ขบวนการค้ายาเสพติด การบูรณาการกําลังในการลาดตระเวนและเฝ้าตรวจพื้นที่เพ่งเล็ง และการบูรณาการร่วมกับหน่วยงานความมั่นคง ซึ่งในเดือนพฤศจิกายน 2565 สามารถดําเนินการจับกุม/ตรวจยึดยาเสพติดได้ ดังนี้ ผู้ต้องหา จํานวน 18 คน ยาบ้า จํานวน 11.93 ล้านเม็ด ยาไอซ์ จํานวน 435.1 กิโลกรัม และเคตามีน จํานวน 9.9 กิโลกรัม รวมไปถึงสํานักงานตํารวจแห่งชาติ (ตช.) ดําเนินการเชิงรุกในการปราบปรามและจับกุมผู้ค้ายาเสพติดในพื้นที่ขยายผลและใช้มาตรการทางทรัพย์สิน และกฎหมายปราบปรามการฟอกเงินและร่วมกับภาคีเครือข่ายค้นหาผู้ติดยาเสพติดจัดทําฐานข้อมูล (ระหว่างวันที่ 1 ตุลาคม-15 ธันวาคม 2565 มีการจับกุมผู้กระทําความผิดเกี่ยวกับยาเสพติดรวม 80,354 คดี ผู้ต้องหา 79,931 ราย
4) การทํางานร่วมกับหน่วยงานอื่นเพื่อค้นหาผู้เสพยาเสพติดทั่วประเทศ ได้แก่ (1) สํานักงาน ป.ป.ส. ร่วมกับ ตช. และ มท. ในการบูรณาการฐานข้อมูลผู้เสพ ผู้ติด ผู้มีอาการทางจิตเวช โดยจัดตั้งฐานข้อมูลด้านยาเสพติดที่ศูนย์ปฏิบัติการสํานักงาน ป.ป.ส. (2) ตช. ดําเนินการ Re X-Ray ผู้ใช้ ผู้เสพ ผู้ติดยาเสพติด และผู้มีอาการทางจิตเวช จํานวน 158,333 ราย มีผู้ใช้ ผู้เสพ เข้าสู่กระบวนการบําบัด 106,937 ราย ผู้ป่วยจิตเวชที่มีสาเหตุจากยาเสพติดเข้าสู่กระบวนการบําบัด 25,586 ราย และไม่ได้มีสาเหตุมาจากยาเสพติด 25,810 ราย (ระหว่างวันที่ 1 ตุลาคม-20 ธันวาคม 2565) (3) มท. ดําเนินการ Re X-Ray ผู้เสพ ผู้ติด ผู้ค้า และผู้เกี่ยวข้องกับยาเสพติด พบผู้เสพ/ผู้ติดยาเสพติดทั่วประเทศ จํานวน 119,195 คน ผู้ค้ายาเสพติดทั่วประเทศ จํานวน 18,374 คน (ระหว่างวันที่ 1 ตุลาคม-30 พฤศจิกายน 2565)
5) การศึกษาและทบทวนกรณีผู้เสพเป็นผู้ป่วย โดยกระทรวงสาธารณสุข (สธ.) ได้ดําเนินการทบทวนร่างกฎกระทรวงว่าด้วยการกําหนดปริมาณยาเสพติดให้โทษ ในประเภท 1 ประเภท 2 หรือประเภท 5 หรือวัตถุออกฤทธิ์ ในประเภท 1 หรือประเภท 2 ที่ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. .... (ปัจจุบันอยู่ระหว่างการทําประชาพิจารณ์)
รวมทั้งรัฐบาลมีมาตรการด้านการบําบัดฟื้นฟูผู้ติดยาเสพติด แบ่งเป็น ดังนี้ 1) มาตรการระยะเร่งด่วน เช่น (1) บําบัดรักษาผู้ติดยาเสพติด โดยในไตรมาส 1 ของปีงบประมาณ พ.ศ. 2566 มีผลการบําบัดรักษาผู้ติดยาเสพติด ตามแบบบําบัดรักษาตามประมวลกฎหมายยาเสพติด พ.ศ. 2564 แบ่งเป็น มาตรา 113 จํานวน 9,447 ราย มาตรา 114 จํานวน 7,414 ราย และศาล จํานวน 1,160 ราย (2) มีระบบบูรณาการดูแลผู้ป่วยจิตเวชยาเสพติด (SMI-V Care) ในพื้นที่นําร่อง 30 จังหวัด (3) เร่งรัดสํารวจศูนย์คัดกรองให้ครอบคลุมทุกตําบล และดําเนินการขึ้นทะเบียนศูนย์คัดกรองแล้ว จํานวน 9,473 แห่ง (4) เร่งรัด สนับสนุน และร่วมบูรณาการการดําเนินงานกับหน่วยงานในพื้นที่ CBTx (Community based treatment and rehabilitation) สร้างการมีส่วนร่วมของครอบครัวชุมชน สังคม ดูแลผู้ติดยาเสพติด ดําเนินการแล้ว 659 ชุมชน และจัดตั้งกลุ่มงานจิตเวชและยาเสพติดในโรงพยาบาลชุมชน จํานวน 775 แห่ง ดําเนินการแล้ว จํานวน 439 แห่ง 2) มาตรการระยะกลาง เช่น สนับสนุนการดําเนินงานของสถานฟื้นฟูสมรรถภาพผู้ติดยาเสพติดภาคีเครือข่าย จํานวน 146 แห่ง เร่งรัดประสานหน่วยงานที่เกี่ยวข้องในจังหวัด เพื่อสํารวจ ตรวจสอบและยื่นขึ้นทะเบียนศูนย์ฟื้นฟูสภาพทางสังคมให้ครอบคุลมทุกจังหวัดถึงระดับตําบล โดยได้ดําเนินการศูนย์ฟื้นฟูสภาพทางสังคมขึ้นทะเบียนเว็บไซต์แล้ว จํานวน 912 แห่ง และจัดให้มีบริการหอผู้ป่วยในจิตเวชและยาเสพติดทุกโรงพยาบาลศูนย์และโรงพยาบาลทั่วไป และครอบคลุมทุกจังหวัด และ 3) มาตรการระยะต่อเนื่อง โดยดําเนินการควบคุมกํากับ ติดตาม ศูนย์คัดกรอง สถานพยาบาลยาเสพติด/สถานฟื้นฟูสมรรถภาพผู้ติดยาเสพติด ศูนย์ฟื้นฟูสภาพทางสังคมและการใช้ชุมชนเป็นฐานการบําบัดยาเสพติด ให้เป็นไปตามมาตรฐานโดยมีการประเมินจากคณะกรรมการระดับเขตสุขภาพด้วย
“การดําเนินงานที่เกิดผลเป็นรูปธรรมดังกล่าว เป็นนโยบายนายกรัฐมนตรีที่เน้นย้ําทุกหน่วยงานที่เกี่ยวข้อง เร่งขับเคลื่อนให้เกิดผลเป็นรูปธรรม ทํางานเชิงรุกทั้งการปราบปราม จับกุมผู้ค้ายาเสพติดในพื้นที่ ขยายผลไปสู่การทําลายเครือข่าย จับกุมนายทุนและผู้ที่เกี่ยวข้อง ตลอดจนการปราบปรามเจ้าหน้าที่ของรัฐที่เข้าไปเกี่ยวข้องกับยาเสพติด ควบคู่ประสานความร่วมมือทุกฝ่ายในสังคม นําผู้เสพเข้าสู่การบําบัดรักษา เป็นกําลังใจให้โอกาสกลับตัวเป็นคนดีของสังคม ทั้งนี้ รัฐบาลขอความร่วมมือประชาชนทุกภาคส่วนร่วมกันเป็นหูเป็นตากับภาครัฐ และแจ้งเบาะแสยาเสพติดมาได้ทางสายด่วน 1386 สํานักงาน ป.ป.ส. หรือทางสายด่วน 1111 สํานักงานปลัดสํานักนายกรัฐมนตรี เพื่อร่วมกันขับเคลื่อนประเทศไทยให้มีความมั่นคง และเป็นสังคมปลอดภัยยาเสพติด” นายอนุชา กล่าว